 ROMÂNIA

 JUDEŢUL OLT

 **ORAŞUL DRĂGĂNEŞTI-OLT**

 **PRIMĂRIA**

 **DIRECŢIA ECONOMICO FINANCIARĂ**

 **SERVICIUL BUGET, FINANŢE, CONTABILITATE, ACHIZIŢII PUBLICE**

 **str. Nicolae Titulescu, nr. 150, tel: 0249465815, fax: 0249465811**

site: [www.draganesti-olt.ro](http://www.draganesti-olt.ro),

e-mail: contabil@draganesti-olt.ro serviciubuget@draganesti-olt.ro

**CONTRACT DE LUCRĂRI**

***EXECUȚIE LUCRĂRI PENTRU REALIZAREA OBIECTIVULUI: ”MODERNIZARE ALEI DIN ZONA CENTRALĂ A ORAȘULUI DRĂGĂNEȘTI – OLT, JUD. OLT”***

**nr. …………. din data de …………….**

***1. Preambul***

Având ca temei legal:

Legea nr.98/2016 privind achiziţiile publice cu modificările şi completările ulterioare, Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificările şi completările ulterioare;

S-A ÎNCHEIAT PREZENTUL CONTRACT DE ACHIZIŢIE PUBLICĂ DE LUCRĂRI, denumit în continuare “Contractul”

**Între**

 **U.A.T. Oraşul Drăgăneşti-Olt**, cu sediul în Drăgăneşti-Olt, Str. N. Titulescu, nr. 150, judeţul Olt, Telefon: 0249/465240, fax: 0249/465811, cod fiscal 5209912, cont bancar RO78TREZ24A650402710101X, deschis la Trezoreria Municipiului Caracal, reprezentată prin **Primar - Ing. Marian-Viorel TUDORICĂ**, în calitate de **Achizitor** pe de o parte

 **şi**

**S.C. ……………………………………**, CIF …………..….., J………………., cu sediul în localitatea ………………., strada ……………………...., nr. ……, județul .……….., tel ………………, fax …………….., email: ………………………, reprezentată prin ……………………………., având funcția de ………………….., în calitate de **Antreprenor**/**Executant**, pe de altă parte.

***2. Definiţii***

2.1. În Contractul definit în cele ce urmează, cuvintele şi expresiile definite vor avea următoarele semnificaţii:

* "Contract" - Contractul şi toate documentele anexate, constituind actul juridic prin intermediul caruia s-a realizat și se probeaza acordul de voință al părților.
* „Standarde”- standardele, reglementările tehnice sau altele asemenea prevăzute în Caietul de sarcini şi în propunerea tehnică.
* "Achizitor" înseamnă persoana numită în Contract şi succesorii legali ai acesteia, precum şi orice împuternicit, in limitele mandatului primit.
* ”Executant”/"Antreprenor" înseamnă persoana numită în Contract şi succesorii legali ai acesteia, precum şi orice împuternicit (cu condiţia să existe acordul Achizitorului).
* "Parte" înseamnă Achizitorul sau Executantul.
* “Data de Începere a lucrărilor” înseamnă data precizată în Ordinul de Începere a lucrărilor de execuție, emis de Achizitor.
* "Durata de Execuţie" înseamnă durata de realizare a lucrarilor de execuție, calculată de la Data de emitere a Ordinului de începere.
* "Cost" înseamnă toate cheltuielile făcute (sau care urmează să fie făcute) de către Antreprenor, în legatură cu executarea contractului, indiferent dacă sunt făcute pe sau în afara Şantierului, inclusiv cheltuielile indirecte sau costuri similare, dar care nu includ profitul.
* "Utilajele Antreprenorului" înseamnă toate aparatele, maşinile, vehiculele, facilităţile şi alte lucruri necesare execuţiei Lucrărilor, dar care nu includ Materialele sau Echipamentele.
* "Forţa Majoră" este orice eveniment extern, imprevizibil, absolut invincibil și inevitabil, care nu poate fi controlată de către una din Părţi și nu este urmarea faptei acesteia sau a persoanelor de care aceasta este ținută a răspunde, pe care Partea nu ar fi putut să o prevadă înainte de semnarea Contractului, care, odată apărută, nu a putut fi evitată sau depăşită de către acea Parte, şi care nu poate fi atribuită celeilalte Părţi. Sunt asimilate fortei majore evenimentele precizate in continuare, cu titlu exemplificativ, fără însă a se limita la acestea: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, etc. Nu este considerat forţă majoră si nu produce efectele juridice ale fortei majore evenimentul care, fără a crea o imposibilitate obiectivă și absolută de executare, face extrem de oneroasa executarea obligaţiilor uneia dintre părţi.
* "Materiale" înseamnă produse de orice tip (altele decât Echipamentele), care vor face sau fac parte din lucrările permanente.
* "Echipamente" înseamnă maşinile şi aparatele care vor face sau fac parte din lucrările permanente.
* "Şantier" înseamnă locurile puse la dispoziţie de către Achizitor, amplasamentul lucrării, unde urmează a fi executate Lucrările precum şi oricare alte locuri prevăzute în Contract ca fiind părţi componente ale Şantierului.
* ”Lucrări" înseamnă toate lucrările de executie care urmează să fie realizate de către Antreprenor, incluzând lucrările temporare, precum şi orice Modificare a acestora.
* „Perioada de garanție” – perioada de timp cuprinsă între data recepției la terminarea lucrărilor și data recepției finale, a cărei durată se stabilește prin contract și în cadrul careia Antreprenorul are obligația înlăturării pe cheltuiala sa a tuturor deficiențelor apărute datorita nerespectarii clauzelor si specificatiilor contractuale, a prevederilor reglementarilor tehnice aplicabile sau a folosirii de materiale, instalatii, subansamble e.t.c. necorespunzatoare.
* “Preţul contractului” - suma de bani datorată de Achizitor Executantului, cu titlu de obligație corelativă a acestuia față de executarea întocmai de catre Executant a obligațiilor contractual asumate.
* “Cheltuieli diverse și neprevăzute” înseamnă o suma reprezentand procentul de ….% din valoarea ofertata aferenta contractului de achizitie publica, reglementat de art. 221 alin. (1) lit. f) din Legea nr. 98/2016 privind achizitiile publice, destinat acoperirii eventualelor modificari aparute pe parcursul derularii contractului, necuprinse în lucrările contractate initial şi preţul contractual, modificari ce pot fi incidente in perioada de valabilitate a contractului şi nu reprezintă modificări substanţiale ale acestuia şi care se plătesc Antreprenorului, numai cu aprobarea Achizitorului si nu necesita aplicarea unei proceduri de atribuire.
* "Zi" înseamnă zi calendaristică.
* ”Subcontractant” - înseamnă persoana fizică sau juridică, parte a unei relații contractuale directe cu Executantul și contractată de acesta cu scopul de a realiza părți specifice ale Lucrărilor în legatură cu prezentul contract, fără a fi parte a contractului.

**3. *Interpretare***

3.1.În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul principal al contractului***

4.1. Executantul se obligă să execute **lucrările pentru realizarea obiectivului de investiție *”Modernizare alei din zona centrală a orașului Drăgănești – Olt, jud. Olt”*** finanțate din Bugetul local al Orașului Drăgănești-Olt.

4.2. Executantul se obligă să execute, sa testeze, să finalizeze lucrările și să remedieze orice defecțiuni rezultate în urma executării prezentului contract, la obiectivul de investiții *”Modernizare alei din zona centrală a orașului Drăgănești – Olt, jud. Olt”.*

4.3. Prezentul *Contract* reprezintă voința liberă a *Părților*, exprimată în condițiile *Legii nr.98/2016*, și se semnează de către acestea astfel cum au fost agreate clauzele *Contractului* și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.

4.4. Achizitorul se obligă să plătească preţul convenit în prezentul contract pentru lucrările executate.

**5. *Preţul contractului şi modalitatea de plată***

5.1. Preţul convenit pentru execuția și finalizarea lucrărilor și remedierea oricăror eventuale defecțiuni ale lucrărilor, plătibil executantului de către achizitor, este de **.................... lei**  la care se adaugă TVA 19% în cuantum de ........... lei, **valoare totală a contractului fiind de .............. lei**.

5.2. Executantul va înainta achizitorului situațiile de plată în vederea verificării și acceptării. Acestea vor sta la baza emiterii facturii.

5.3. Plata se va face în baza documentelor emise de executant și acceptate de beneficiar(factură, deviz) prin O.P. în maxim 30 de zile de la facturare.

**6. *Durata contractului***

6.1. Prezentul Contract intră în vigoare la data semnării lui de către ultima parte și este valabil până la îndeplinirea integrală și corespunzătoare a obligațiilor de către ambele părți, iar Contractul operează valabil între părți, potrivit legii, ofertei și documentației de atribuire, de la data intrării sale în vigoare și până la epuizarea convențională sau legală a oricărui efect pe care îl produce.

6.2. Prezentul contract este valabil ......................... **luni**, cuprinzând perioada de **execuție a lucrărilor (........... luni)** și **perioada de garanție a lucrărilor (**......................... **luni),**începând de la data Ordinului de începere.

**7. Executarea contractului**

7.1. Executarea contractului începe la data semnării de către părţi.

7.2. Antreprenorul va începe execuția de la Data de Începere a lucrărilor, va acţiona cu promptitudine şi fără întârziere şi va termina Lucrările în timpul afectat Duratei de Execuţie.

7.3. Emiterea înștiințării privind Data de Începere a execuției este condiționată de îndeplinirea cumulativă a următoarelor condiții:

1. constituirea garanției de bună execuție a contractului;
2. obținerea autorizației de construire și aprobarea proiectului;
3. semnarea procesului - verbal de predare - primire a amplasamentului, liber de orice sarcini.

7.4. Durata de execuție a lucrărilor, începe de la ,,Data de Începere a lucrărilor” și este ....... **luni.**

**8. *Documentele contractului***

8.1. Documentele contractului sunt:

- *caietul de sarcini*

*- detaliile achiziției din SICAP……………*

*- oferta financiară ……………..*

*- garanția de bună execuție ……………….*

*- acordul de asociere, dacă este cazul*

*- contractele încheiate cu subcontractanții, după caz.*

8.2. Prioritatea Documentelor

Documentele care alcătuiesc Contractul trebuie considerate ca documente care se explicitează reciproc. Dacă între documente apar ambiguităţi sau neconcordanţe, Achizitorul va emite către Executant toate instrucţiunile necesare. În situația în care, în cursul executării obligațiilor contractuale, intervin conflicte între prevederile propunerii tehnice și cele ale Caietului de Sarcini, vor prevala prevederile Caietului de Sarcini.

**9. *Obligaţiile principale ale executantului***

9.1.Antreprenorul va executa și termina Lucrările în conformitate cu prevederile Contractului și instrucțiunile Achizitorului și va remedia orice defecțiuni ale Lucrărilor. Antreprenorul va asigura în totalitate supravegherea, forţa de muncă, Materialele, Echipamentele şi Utilajele Antreprenorului necesare execuţiei Lucrărilor, fie provizorii, fie definitive. Se consideră că toate Materialele şi Echipamentele de pe Şantier sunt proprietatea Achizitorului.

9.2. Executantul garantează că la data recepţiei lucrarea executată va avea calităţile tehnice declarate de către acesta în contract, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.

9.3. Executantul este pe deplin si singur responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi reglementărilor legii privind calitatea în construcţii. Nicio aprobare, consimțământ sau absența unor observații ale Achizitorului nu vor exonera Antreprenorul de obligațiile sale; Achizitorul nu va fi responsabil pentru niciun fel de daune-interese sau compensaţii datorate potrivit legii sau contractului, ca urmare a unui accident ori prejudiciu adus unui muncitor sau altei persoane angajate de Executant.

9.4. Antreprenorul este responsabil de corecta realizare a lucrărilor faţă de reperele predate de Achizitor prin proces-verbal, precum şi de furnizarea tuturor echipamentelor, instrumentelor, dispozitivelor şi resurselor umane necesare în vederea îndeplinirii responsabilităţii respective.

9.5. În cazul în care, pe parcursul execuţiei lucrărilor survine o eroare în poziţia, cotele, dimensiunile sau aliniamentul oricărei părţi a lucrărilor, Antreprenorul are obligaţia să rectifice eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte, furnizate în scris de către proiectant. Pentru verificarea trasării de către Proiectant, Antreprenorul are obligaţia de a proteja şi de a păstra cu grijă toate reperele, bornele sau alte obiecte folosite la trasarea lucrărilor.

9.6. Pe parcursul execuţiei lucrărilor, al remedierii viciilor ascunse sau deficiențelor constatate în cadrul perioadei de garanție, Antreprenorul are obligaţia:

1. de a asigura securitatea persoanelor a căror prezenţă pe şantier este autorizată;
2. de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, în cazul în care sunt necesare sau au fost solicitate de către Achizitor sau de către alte autorităţi competente, în scopul protejării lucrărilor sau al asigurării confortului riveranilor;
3. de a lua toate măsurile pentru protecţia mediului în conformitate cu acordul de mediu emis, pe şi în afara şantierului şi pentru a evita orice pagubă sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru;
4. de a asigura calitatea corespunzătoare a tuturor materialelor puse în operă, în conformitate cu Proiectul tehnic si detaliile de execuţie aprobate de Achizitor şi de a nu modifica soluţiile tehnice sau tehnologice, ori de a înlocui materiale şi echipamente cu altele de o calitate diferită faţă de prevederile proiectului. În orice situaţie, Antreprenorul nu va putea proceda la eventuale înlocuiri de tehnologii, echipamente sau materiale decât cu aprobarea prealabilă a Achizitorului;
5. de a nu stânjeni inutil sau abuziv accesul si confortul riveranilor si de a nu restricționa utilizarea căilor de acces prin folosirea şi ocuparea drumurilor şi a trecerilor publice sau private care deservesc proprietăţile aflate în posesia sau proprietatea Achizitorului sau a oricărei alte persoane, cu excepţia zonei prevăzute pentru organizare de şantier;
6. de a evita acumularea de obstacole inutile pe şantier;
7. de a depozita sau, după caz, de a retrage orice utilaje, echipamente, instalaţii şi materiale aflate în surplus; Antreprenorul are dreptul de a reţine pe şantier până la semnarea procesului verbal de recepţie la terminarea lucrărilor numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale;
8. de a aduna şi de a îndepărta de pe şantier dărâmăturile, molozul sau lucrările provizorii de orice fel, care nu mai sunt necesare;
9. de a asigura accesul reprezentantului Achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse;
10. de a remedia lucrările cuprinse în situațiile de lucrări comunicate și care au facut obiectul obiecțiunilor și respingerilor Achizitorului și să nu factureze aceste lucrări decât ulterior remedierii solicitate și în temeiul unui proces verbal încheiat cu dirigintele de șantier, atestând remedierea satisfăcătoare a respectivelor lucrări ;
11. de a conserva lucrările executate in ipoteza sistării lucrărilor, oricare ar fi motivul acestui eveniment;
12. de a înștiința imediat beneficiarul asupra depășirii termenelor convenite, oricare ar fi cauza respectivei întârzieri.

9.7. Antreprenorul este responsabil pentru menţinerea în bună stare a lucrărilor executate, materialelor, echipamentelor şi instalaţiilor care urmează să fie puse în operă, de la data primirii ordinului de începere a lucrărilor si până la data semnării procesului-verbal de recepţie la terminarea lucrarilor și predarea-primirea obiectivului realizat.

9.8. Antreprenorul va lua toate masurile necesare pentru păstrarea curăţeniei carosabilului si cailor de acces.

9.9. Antreprenorul va despăgubi Achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu nerespectarea obligaţiilor prevăzute de articolele precedente, pentru care responsabilitatea revine Executantului.

9.10. Antreprenorul răspunde pentru viciile ascunse ale construcţiei, în conformitate cu prevederile legale în vigoare și potrivit prezentului contract.

**10. *Obligaţiile principale ale achizitorului***

10.1. Achizitorul se obligă să plătească preţul către executant în termen de maxim 30 zile calendaristice de la emiterea facturii de către acesta.

10.2. În cazul în care, din vina sa exclusivă, executantul nu reușește să își îndeplinească obligațiile asumate prin contract, beneficiarul are dreptul de a deduce din prețul contractului, ca penalități, o sumă echivalentă cu o cota procentuală de 0,01 % pe zi de întârziere din prețul contractului.

10.3. Întârzierea cu mai mult de 5 zile lucrătoare a efectuării plăţii de către achizitor va atrage penalizări de 0,01 % din valoarea facturii neachitate, pentru fiecare zi de neplată.

**11. *Sancţiuni pentru neîndeplinirea culpabilă a obligaţiilor***

11.1.Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.2 Achizitorul îşi rezervă dreptul de a renunţa oricând la contract, printr-o notificare scrisă adresată executantului, fără nici o compensaţie, dacă acesta din urma dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***12. Alte resposabilităţi ale executantului***

12.1.(1) Executantul are obligaţia de a executa lucrările prevăzute în contract cu profesionalismul şi promtitudinea cuvenite angajamentului asumat şi în conformitate cu prevederile din Hotarârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.

 (2) Executantul se obligă să supravegheze execuția lucrărilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

12.2. Executantul este răspunzător atât de siguranţa tuturor operaţiunilor şi metodelor de executare utilizate, cât şi de calificarea personalului folosit pe toată durata contractului.

***13. Alte responsabilităţi ale achizitorului***

13.1.Achizitorul se obligă să pună la dispoziţia executantului orice facilităti şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului. Achizitorul are obligaţia de a pune Antreprenorului la dispoziţie întreaga documentaţie tehnico – economică necesară pentru îndeplinirea Contractului, într-un exemplar.

13.2. Achizitorul, prin dirigintele de șantier și/sau reprezentantul său împuternicit, are obligaţia de a se prezenta în cel mult 5 zile de la notificarea primită din partea Antreprenorului, în vederea încheierii actelor legale pentru lucrările ce devin ascunse.

***14. Garanția de bună execuție***

14.1. Garanția de Bună Execuţie se va constitui în conformitate cu art. 39 și art. 40 din H.G. nr. 395/2016 cu modificările și completările ulterioare.

14.2. Operatorul economic va constitui Garanția de Bună Execuție, ca instrument de garantare pentru executarea Contractului, **în valoare de 5% din prețul Contractului**, respectiv suma de ............. lei în termen de 5 zile de la semnarea Contractului prin:

1. virament bancar;
2. instrumente de garantare emise în condiţiile legii astfel:

(i) scrisori de garanţie emise de instituţii de credit bancare sau instituţii financiare nebancare din România sau din alt stat;

(ii) asigurări de garanţii emise:

– fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

– fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

1. prin depunerea la casierie a unor sume în numerar dacă valoarea este mai mică de 5.000 lei;
2. prin combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

Instrumentul de garantare trebuie să prevadă ca plata garanţiei se va executa necondiţionat, respectiv la prima cerere a beneficiarului, pe baza declaraţiei acestuia cu privire la culpa persoanei garantate.

1. reţineri succesive din sumele datorate pentru facturi parţiale, într-un cont de disponibil distinct deschis la Trezoria Statului şi pus la dispoziţia Achizitorului. Suma iniţială care se va depune de către Antreprenor în contul de disponibil distinct, astfel deschis, nu trebuie să fie mai mică de 0,5% din valoarea ofertata, fără TVA.

 În cazul în care pe parcursul executării contractului, se suplimentează valoarea acestuia, contractantul are obligaţia de a completa garanţia de bună execuţie în corelaţie cu noua valoare a contractului de achiziţie publică.

 Beneficiarul va emite ordinul de începere a contractului numai după ce Antreprenorul a făcut dovada constituirii garanției de bună execuție.

14.3. Garanția de Bună Execuție devine anexă la Contract.

14.4.Restituirea Garanției de Bună Execuţie se va face astfel:

* 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;
* restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

 Pe parcursul executării contractului de lucrări, dacă persoana fizică sau juridică ce furnizează garanția nu mai este în măsură să-și onoreze angajamentele iar garanția își va înceta valabilitatea, antreprenorul are obligația de a notifica imediat A.C.

***15. Garanția lucrărilor***

15.1. Perioada de garanție pentru lucrările executate va fi de **………… luni** de la data semnării procesului-verbal de recepție la terminarea lucrărilor.

15.2. Executantul va fi responsabil de remedierea oricărui viciu şi oricărei deteriorări a unei părţi a Lucrărilor ce se poate produce sau poate apărea în Perioada de Garanţie şi care:

1. rezultă din folosirea unor Echipamente sau Materiale defectuoase sau din proiectare de către Operator sau punerea în operă necorespunzătoare: şi/sau
2. rezultă din orice acţiune sau lipsă de acţiune a Operatorului în Perioada de Garanţie.

15.3. În Perioada de Garanţie, Operatorul nu va fi responsabil pentru uzura normală a Lucrărilor produsă pentru fiecare parte din Lucrări, începând cu data de începere a utilizării părţii respective de către Beneficiar. De asemenea, Antreprenorul nu va fi responsabil pentru uzura sau deteriorări care rezultă dintr-o utilizare necorespunzătoare a Lucrărilor.

***16. Recepţie şi verificări***

16.1 Achizitorul are dreptul de a verifica modul de execuție a lucrărilor pentru a stabili conformitatea lor.

16.2 Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, executantului, identitatea reprezentanţilor săi împuterniciţi pentru acest scop.

16.3. Recepția lucrărilor se fa face conform prevederilor H.G. 343/2017 - privind aprobarea Regulamentului de recepţie a lucrărilor de construcţii şi instalaţii aferente acestora de către o Comisie de recepție numită prin Dispoziție de Primarul Orașului Drăgănești-Olt.

***17. Începere, finalizare, întârzieri, sistare***

17.1 (1) Executantul are obligaţia de a începe executarea lucrărilor în maxim 48 de ore de la data emiterii ordinului de începere.

(2) În cazul în care executantul suferă întarzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de execuție a lucrărilor, şi

b) totalul cheltuielilor aferente, dacă este cazul, care se vor adăuga la preţul contractului.

17.2 (1) Lucrările executate în baza contractului, trebuie finalizate în termenul convenit de părţi, termen care se calculează de la data începerii executării lucrărilor.

(2) În cazul în care:

i) orice motive de întârziere, ce nu se datorează executantului, sau

ii) alte circumstanțe neobișnuite susceptibile de a surveni, altfel decât prin încălcarea contractului de către executant, îndreptățesc executantul de a solicita prelungirea perioadei de executare a lucrărilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.

17.3 Dacă pe parcursul îndeplinirii contractului, executantul nu respectă termenul de executare, acesta are obligația de a notifica acest lucru, cu minim 3 zile înainte de expirarea termenului de executare a lucrărilor, achizitorului. Modificarea datei/perioadelor de executare asumate se face cu acordul părților, prin act adițional.

17.4 În afara cazului în care achizitorul este de acord cu o prelungire a termenului de executare, orice întârziere în îndeplinirea contractului dă dreptul achizitorului de a solicita penalități executantului.

***18. Ajustarea pretului contractului***

18.1 Pentru lucrările executate, plaţile datorate de achizitor executantului sunt cele declarate în propunerea financară.

***19. Amendamente***

19.1 Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***20. Subcontractanţi***

* 1. 20.1. Executantul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.
	2. 20.2. Executantul are obligaţia de a prezenta la încheierea contractului toate contractele încheiate cu subcontractanţii desemnaţi.
	3. 20.3. Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
	4. 20.4. Executantul este pe deplin răspunzător faţă de achizitor de modul în care îndeplineşte contractul.
	5. 20.5. Subcontractantul este pe deplin răspunzător faţă de Executant de modul în care îşi îndeplineşte partea sa din contract.
	6. 20.6. Executantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

20.7. Executantul nu va avea dreptul de a înlocui/implica nici un subcontractant, în perioada de execuţie a contractului fără acordul prealabil al Achizitorului. Orice solicitare privind înlocuirea/implicarea de noi subcontractanți va fi înaintată de către Executant în vederea obţinerii acordului Achizitorului într-un termen rezonabil și care nu va putea fi mai mic de 15 zile înainte de momentul începerii activității de către noii subcontractanți.

20.8. Plata Subcontractanților cade în sarcina Executantului.

***21. Cesiunea***

Nu se aplică

***22. Forţa majoră***

22.1. Forţa majoră este constatată de o autoritate competentă.

22.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5Dacă forţa majoră acţionează sau se estimează că va acţiona o perioadă mai mare de 3 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***23. Soluționarea litigiilor***

23.1 Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 Dacă, după 15 de zile de la începerea acestor tratative neoficiale, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, fie prin arbitraj la Camera de Comerţ şi Industrie a României, fie de către instanţele judecătorești din România.

***24. Limba care guvernează contractul***

24.1 Limba care guvernează contractul este limba română.

***25. Comunicări***

25.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2 Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

## *26. Încetarea contractului*

* 1. 26.1. - Prezentul contract încetează de plin drept, fără a mai fi necesară intervenția instanței judecătorești, în următoarele condiții:
* prin executare;
* prin acordul de voinţă al părţilor;
* prin denunţare unilaterală, în cazul neîndeplinirii culpabile a obligațiilor prezentului contract de către una dintre parti, caz în care partea prejudiciată este obligată să notifice cealaltă parte despre neîndeplinirea obligațiilor, contractul putând fi reziliat dupa 15 zile de la primirea notificarii;
* prin denuntarea unilaterală, în una din următoarele situații:
1. contractantul se află, la momentul atribuirii contractului, într-una dintre situaţiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016;
2. contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.
* la expirarea termenului prevăzut în contract;
* prin imposibilitate fortuită de executare, caz in care se vor aplica masurile legale speciale prevazute în lege;
* în cazul în care executantul este declarat în incapacitate de plăți sau împotriva sa a fost declarată procedura de insolvență;
* în cazul în care una din părți cesioneaza obligațiile sale prevăzute de prezentul contract;
* din orice alte cauze prevăzute de lege.
	1. 26.2. - Rezilierea prezentului contract nu va avea niciun efect asupra obligațiilor deja scadente între părțile contractante.
	2. 26.3. - Prevederile prezentului articol nu înlătură răspunderea părții care în mod culpabil a cauzat încetarea contractului.

***27. Protecția datelor cu caracter personal***

27.1. Prestatorul se obligă să prelucreze datele cu caracter personal în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

27.2. În procesul de prelucrare a datelor cu caracter personal, Prestatorul aplică prevederile *Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE* și ale legislației naționale în domeniu.

27.3. Datele cu caracter personal comunicate în cadrul prezentului Contract, vor fi prelucrate de Prestator numai în scopul executării prezentului Contract.

27.4. Datele cu caracter personal prelucrate în scopul executării prezentului Contract pot fi comunicate terților abilitați prin lege inclusiv organelor de poliție, parchetelor, instanțelor sau altor autorități publice, în condițiile legii.

27.5. În situația în care este necesară prelucrarea datelor personale ale Prestatorului în alte scopuri decât cel al executării Contractului, părțile se vor informa reciproc de îndată și vor solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.

27.6. Fiecare parte își asumă în mod independent responsabilitatea privind prelucrarea datelor cu caracter personal. Încălcarea de către o parte a prevederilor prezentului Contract, precum și a prevederilor Regulamentului nr. 679/2016 și a oricăror altor reglementări în legătură cu protecția datelor cu caracter personal, nu poate fi apreciată ca o încălcare comună și nu poate genera răspunderea solidară față de persoana sau autoritatea care constată această încălcare.

27.7. Părțile garantează exercitarea drepturilor persoanei vizate prevăzute în art. 16-21 din Regulamentul nr. 679/2016 în condițiile legislației de drept intern.

27.8. Datele cu caracter personal prelucrate în scopul executării Contractului sunt păstrate de către Părți pe întreaga perioadă de executare a Contractului și ulterior încetării acestuia, în conformitate cu prevederile legale referitoare la arhivarea documentelor.

***28. Legea aplicabilă contractului***

28.1 Contractul va fi interpretat conform legilor din România.

Părţile au înţeles să încheie astăzi, ........................, prezentul contract în două exemplare, câte unul pentru fiecare parte.

 **Achizitor, Executant,**

**U.A.T. ORAȘUL DRĂGĂNEȘTI-OLT ……………………………………**